Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: feladatok elvégzése céljából hatósági kényszert alkalmazzon. Az Alkotmánybíróság 72/1995. (XII. 15.) AB határozata
Paragraph Index: 209

feladatok elvégzése céljából hatósági kényszert alkalmazzon. Az Alkotmánybíróság 72/1995. (XII. 15.) AB határozata szerint a közigazgatásnak alkotmányos kötelessége, hogy a hatáskörét gyakorolja, ami kiterjed arra is, hogy a közigazgatási szerv az általa elõírt kötelezettség teljesítését akár hatósági kényszer útján, a rendelkezésére álló szankciók alkalmazásával is biztosítsa. A hatósági kényszer mellõzésével az ÁNTSZ Debrecen Városi Intézete a jogbiztonság követelményével összefüggõ visszásságot okozott, továbbá veszélyeztette mind a befogadó állomáson élõ külföldiek, mind Debrecen város lakóinak a legmagasabb szintû testi és lelki egészséghez való jogának érvényesülést. A befogadó állomásra érkezõ kérelmezõ elõször a menedékjogi törvény 16. § c) pontjában elõírt, és a 24/1998. (II. 18.) Korm. rendelet 10. § (1) bekezdésében felsorolt AIDS, tbc, lepra megbetegedések, akut fertõzõ betegség, továbbá tetvesség, rühösség, valamint a felsoroltak tekintetében fennálló fertõzõképesség, illetve kórokozó-hordozói minõség feltárására irányuló szûrõvizsgálatok elvégzésekor került kapcsolatba a hazai egészségüggyel. A 172/2001. (IX. 26.) Korm. rendelet 12. § (1) bekezdése értelmében a szûrõvizsgálatok – 2002. január 1-jétõl – a felsorolt fertõzéseken túl, a lues, tífusz, paratífusz megbetegedésekre is kiterjednek. Mind a vizsgálat idején, mind a 2002. január 1-jétõl hatályos jogszabályok értelmében a szûrõvizsgálatra kötelezett külföldit addig el kellett különíteni, amíg az ÁNTSZ igazolta, hogy a felsorolt betegségekben nem szenved, nem fertõzõképes és nem kórokozó-hordozó. A befogadó állomáson belüli elkülönítés azonban 2001. júniusától már nem mûködött. Egészségügyi elkülönítés hiányában az újonnan érkezõk bekerültek a szûrõvizsgálaton már átesett külföldiek közé, vagyis bárkit megfertõzhettek. Az intézményen belüli egészségügyi elkülönítés hiányában a szûrõvizsgálaton még át nem esett külföldiek egyáltalán nem hagyhatták el a befogadó állomást. A befogadó állomáson, illetve a szerzõdéses szálláshelyen tartózkodó kérelmezõ elkülönítése az említett személy mozgásszabadságának olyan mértékû korlátozását nem eredményezheti, amelynek következtében a külföldi nem hagyhatja el az intézményt. Az intézmény lakóinak száma, a hálóhelyiségek mérete, illetve a helyszíni bejárás során tapasztalt zsúfoltság ismeretében a jogszabályban elõírt egészségügyi elkülönítés hiánya súlyosan veszélyeztette mind a befogadó állomás lakóinak, mind dolgozóinak a legmagasabb szintû testi és lelki egészséghez való joga érvényesülését, továbbá a jogállamiságból eredõ jogbiztonsághoz való joggal összefüggõ visszásságot okozott. Heti egy alkalommal 2 órában gyermekpszichiáter is rendelt a befogadó állomáson, de elmondása szerint mûködése – tolmácsolás hiányában – mindössze a gyerekekkel való közös játékra korlátozódott. A gyermekpszichiátriai rendelés körülményei még megközelítõleg sem tesznek eleget a Pszichiátriai Szakkollégium által kiadott, a pszichoterápiás szakrendelés optimális körülményeirõl szóló állásfoglalásban rögzített feltételeknek, ami veszélyeztetette a gyermekek legmagasabb szintû testi és lelki egészséghez való jogának érvényesülését. Az egészségügyi részleg dolgozóinak elmondása szerint él egy nyolc éves afgán kisfiú a befogadó állomáson, akit a szüleivel a szerzõdéses szálláshelyrõl költöztettek Debrecenbe. Miután a kisfiú Vésén a község általános iskolájában tanult, és beszél magyarul, többször is elõfordult, hogy az orvosi rendelésen tolmácsként használták. A kisfiú leginkább olyan honfitársai esetében tolmácsolt, akik nem beszéltek angolul, így még közvetítõ nyelv útján, a szolgálatban lévõ tolmács közremûködésével sem tudtak az egészségügyi részleg munkatársaival kommunikálni. Ezt a gyakorlatot egyrészt a gyermekpszichiáter elfogadhatatlannak tartotta, másrészt mind az afgán kisfiúnak, mind az általa tolmácsolt személyek emberi méltósághoz való jogával összefüggõ visszásságot okozott. A felnõtt korú betegeket ápoló pszichiátriai részleg az orvosi rendelõknek helyet adó emeleti részén mûködött, ahol a helyszíni bejárás idején 28 személy – férfiak és nõk vegyesen – élt. Miután itt nincs tolmácsolás és nem is volt soha, a magyar ápolószemélyzet és a betegek évek óta csak gesztikuláció útján kommunikáltak. Szakszerû foglalkoztatás hiányában, és a szegényes nyelvi kommunikáció következtében a betegek súlyosan hospitalizálódtak, izolálódtak, szellemi állapotuk leépült. Anyagi fedezet hiányában a pszichiátriai betegek további foglalkoztatására nincs lehetõség. Azzal, hogy az ápolószemélyzet a cselekvõképességet érintõ gondnokság alatt nem álló betegeknek járó költõpénzt az egyéni igények figyelembevétele, illetve a pénz felhasználásának személyre szóló nyilvántartása nélkül költötte el, a tulajdonhoz való joggal összefüggõ visszásságot okozott. A vizsgálat résztvevõinek megfigyelései szerint a befogadó állomáson dolgozó szociális munkások a külföldiek személyes problémáinak kezelése, a menekültek társadalmi beilleszkedésének segítése helyett leginkább a szûrõvizsgálatok, illetve a havi költõpénzre jogosult személyek adminisztrációjával foglalkoztak. Személyes kapcsolatok hiányában több száz külföldi úgy élt, hogy a befogadó állomás alkalmazottjainak fogalmuk sem volt arról, hogy ki melyik épületben, melyik hálóhelyiségben milyen körülmények között lakik, kikkel érintkezik, a gyerekek óvodába vagy iskolába járnak-e. Így fordulhatott elõ, hogy 2001. október 4-én csak a mintegy 150–200 külföldit érintõ, rendõri beavatkozást igénylõ konfliktushelyzetben derült ki, hogy az idegenrendészeti intézkedéssel érintett afgán állampolgár közeli rokonai is az intézményben tartózkodtak. A vizsgálat résztvevõinek tapasztalatai megerõsítették az ENSZ Menekültügyi Fõbiztosa Budapesti Irodájának azt a megállapítását, amely szerint a szállásépületek bizonyos részeit a befogadó állomás egyes lakói „ellenõrzésük” alatt tartják. Miután az említett információ a befogadó állomás munkatársai is megerõsítették, érthetetlen, hogy a nem kívánatos jelenséget miért tûrték, annak megszüntetésére miért nem tettek semmit. A vizsgálat során feltárt alkotmányos jogokkal összefüggõ visszásságok megszüntetésére, illetve jövõbeni megelõzésére az országgyûlési biztos általános helyettese az 1993. évi LIX. tv. (a továbbiakban: Obtv.) 25. §-ában biztosított jogkörében eljárva javasolta, hogy a belügyminiszter kezdeményezze a menekültügyi eljárás részletes szabályairól

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes